NELJANDA KOOSSEISU

MÄÄRUS

Haapsalu,			26. november 2004 nr 51

Haapsalu linna teeregistri asutamine ja
teeregistri põhimääruse kinnitamine

Juhindudes andmekogude seaduse § 44, teeseaduse § 11, kohaliku omavalitsuse korralduse seaduse § 6 lg 3 p 1, § 22 lg 1 p 37, § 23, Haapsalu põhimääruse § 12 lg 1 p 43, § 62 ja haldusmenetluse seadusest, Haapsalu Linnavolikogu määrab:

1.	Asutada Haapsalu linna teeregister.

2.	Kinnitada Haapsalu linna teeregistri põhimäärus (lisatud).

3.	Määrus jõustub kolmandal päeval pärast avalikustamist Haapsalu Linnavolikogu Kantseleis.

4.	Haapsalu Linnavolikogu Kantseleil avaldada määrus elektroonilises Riigi Teatajas.

5.	Käesoleva määruse peale võib esitada halduskaebuse Tallinna Halduskohtule halduskohtumenetluse seadustikus sätestatud korras 30 päeva jooksul määruse teatavaks-tegemisest.

Andres Ammas
Volikogu esimees

Lisa
								Haapsalu Linnavolikogu
								26.11.2004 määrusele nr 51

HAAPSALU LINNA TEEREGISTRI
PÕHIMÄÄRUS

1. Üldsätted
1.1. Haapsalu linna teeregister on andmekogu, mille asutamise ja kasutusele võtmise eesmärk on usaldusväärse teabe kogumine, töötlemine ja säilitamine Haapsalu linna haldusterritooriumil asuvate teede kohta.
1.2. Registri ametlik nimi on Haapsalu linna teeregister (edaspidi register).
1.3. Registri asutab, tema põhimääruse kinnitab ja teeb selles muudatusi Haapsalu Linnavolikogu (edaspidi linnavolikogu).

2. Registri ülesehitus ja pidamise organisatsiooniline struktuur
2.1. Register on avalik ja seda peetakse infotehnoloogilise registrina.
2.2. Registrit töötleb Haapsalu Linnavalitsus (edaspidi linnavalitsus).
2.3. Linnavalitsus määrab ametniku (edaspidi registripidaja), kes korraldab registri pidamist, töötleb, sisestab ja väljastab andmeid, rakendab meetmeid andmekaitse, andmetele juurdepääsu ja nende säilimise tagamiseks.

3. Registrisse kantavad andmed ja nende õiguslik režiim
3.1. Registrisse kantakse ja registrit täiendatakse Haapsalu linna territooriumil asuvate teede andmetega vastavalt linnavalitsuse korraldustele ja registri pidamise põhimäärusele.
3.2. Registrisse kantakse järgmised Haapsalu linna territooriumil asuvate tänavate, sõiduteede, kõnniteede, jalgrattateede andmed:
3.2.1. tee number;
3.2.2. tee nimetus;
3.2.3. tee liik;
3.2.4. tee omanik või haldaja;
3.2.5. tee pikkus;
3.2.6. tee laius;
3.2.7. katte tüüp;
3.2.8. katte laius;
3.2.9. silla asukoht;
3.2.10. silla pikkus, laius, kandejõud, ehitusaasta;
3.2.11. truubi asukoht, avade arv, läbimõõt, pikkus;
3.2.12. tänava klass, tänava tüüp;
3.2.13. teekaitsetsooni pikkus ja laius;
3.2.14. katte algus, lõpp ja seisund;
3.2.15. andmed kõnniteede kohta (pikkus, laius, eralduse tüüp, kõnnitee tüüp, seisund);
3.2.16. eraldusriba andmed (asukoht, pikkus, laius, katte tüüp, seisund);
3.2.17. ristmiku andmed (asukoht, seisund);
3.2.18. andmed teehoiu kohta;
3.2.19. muud teerajatistega seonduvad andmed;

4. Registriandmete esitamine   
4.1. Tee omanik on kohustatud registreerima tee registris ning teatama linnavalitsusele registris olevates andmetes toimunud muudatustest 2 nädala jooksul peale muudatuste tekkimist.
4.2. Registrisse kandmiseks esitavad andmed riik või kohalik omavalitsus, muu juriidilisest või füüsilisest isikust tee omanik või selleks seaduse või õigusaktiga volitatud isik.
4.3. Registriandmeteks võib esitada: tänava passi, teostusjoonise, digitaalse mõõdistuse, andmed paberkandjal, andmed kartoteegi kujul, omandiõigust tõendava dokumendi (eratee puhul), asendiplaani või muu Haapsalu Linnavalitsuse poolt aktsepteeritud dokumendi alusel. 
4.4. Registri graafilised andmed peavad olema esitatud digitaalsel kujul ning vastama linnavalitsuse poolt kehtestatud korrale.
4.5. Andmed kantakse registrisse linnavalitsuse haldusakti alusel. Erateede andmed kantakse registrisse tee omaniku avalduse alusel.
4.6. Registrisse andmete esitamise kohta peab arvestust registripidaja.
4.7. Teeomanik on kohustatud tagama registrisse kandmiseks esitatud andmete õigsuse.
4.8. Registris ebaõigete andmete avastamisel teeb registripidaja järelpärimise andmete esitajale, kes on kohustatud 7 tööpäeva jooksul päringu saamisest arvates informeerima linnavalitsust õigetest andmetest ja vajadusel esitama andmeid tõendava dokumendi. Registrisse tehakse andmete parandamise ajaks märkus "andmed parandamisel".

5. Registriandmete väljastamine
5.1. Registriandmed on avalikud.
5.2. Registriandmeid väljastatakse soovijatele avalduse alusel.
5.3. Soovitud andmed väljastatakse viie tööpäeva jooksul arvates avalduse esitamisest. Andmed väljastatakse registrist elektrooniliselt andmekandjal, e-posti teel või paberkandjal.
5.4. Andmete väljastamise kohta peetakse kanderaamatut, kuhu märgitakse kellele, millal ja millised andmed on väljastatud.

6. Andmetele juurdepääsu sulgemise tingimused ja kord
6.1. Muudatuste ja paranduste sisseviimine on kaitstud kasutajate autoriseerimisega.
6.2. Registripidaja on kohustatud tegema registrist turvakoopia üks kord kuus.
6.3. Registrist tehakse arhiivikoopia üks kord aastas 1.jaanuari seisuga, mida säilitatakse linnavalitsuses alaliselt.

7. Registri pidamise üle järelevalve teostamine
Registri pidamise seaduslikkuse üle teostab järelvalvet järelvalveasutus.

8. Registri pidamise finantseerimine
8.1. Registri pidamist, täiendamist ja arendamist finantseeritakse Haapsalu linna eelarvest, selleks eraldatud vahenditest.
8.2. Andmete väljastamine registrist on tasuta.

9. Registri likvideerimine
9.1. Registri likvideerimise otsustab linnavolikogu.
9.2. Registri likvideerimisel otsustatakse andmete üleandmine teise andmekogusse, riiklikku või linnavalitsuse arhiivi või nende kuulumine hävitamisele ning määratakse üleandmise või hävitamise tähtaeg.
9.3 .Andmete üleandmisel või hävitamisel koostatakse vastav akt.